Täna on see tähtis päev ja saame tulla välja rõõmusõnumiga, sest Keskkonnaagentuuri loodud esimene riiklik ilmaäpp ILM+ on kohal!
Küsite kindlasti, miks peaksite alla laadima ja kasutama uut ilmaäppi?
Mobiilirakendusest leiab asukohapõhised ilmaprognoosid ning välkteated ohtlike ilmastikunähtuste kohta otse Sinu nutiseadme ekraanile.
Äpp annab ka võimaluse ilmahuvilistel otse äppi edastada enda vaatlustulemusi. See annab võimaluse olla ise ilmavaatleja.
Vabatahtlike ilmahuviliste vaatlused on oluliseks sisendiks Keskkonnaagentuuri teenustele, sest ilmahuviliste andmed aitavad erinevaid ilmanähtusi paremini kaardistada ja sündmusi verifitseerida.
Ilmaäpp on eesti, inglise ja vene keeles. ILM+ saab alla laadida nii Google´i kui Apple’i äpipoodidest.
Äpi ametlik leht koos tutvustusvideotega: https://bit.ly/3iiDdyN
Head kasutamist ja loodame, et uus ilmaäpp meeldib teile!
Igasugused parandusettepanekud on samuti oodatud, need saatke email@example.com